เตรียมเสนอเยียวยากลุ่มผู้ประกันตนมาตรา 33 เฉพาะใน 13 จังหวัดสีแดงเข้ม รับเพิ่ม 2,500 บาท
นางสาวลัดดา แซ่ลี้ โฆษกสำนักงานประกันสังคม กระทรวงแรงงาน เปิดเผยว่า มติคณะรัฐมนตรี (ครม.) เมื่อวันที่ 30 สิงหาคมที่ผ่านมา เห็นชอบขยายการเยียวยาให้กลุ่มผู้ประกันตนมาตรา 39 และมาตรา 40 เฉพาะใน 13 จังหวัดสีแดงเข้มได้รับเพิ่มอีก 5,000 บาทต่อคนต่อเดือน ส่วนสาเหตุที่กลุ่ม 13 จังหวัดสีแดงเข้มได้รับการเยียวยา 2 เดือนนั้น เนื่องจาก 13 จังหวัดสีแดงเข้ม ได้รับผลกระทบจากประกาศล็อกดาวน์ตั้งแต่เดือนกรกฎาคม-สิงหาคม รวม 2 เดือน ส่วนอีก 19 จังหวัดสีแดงเข้มใหม่ พึ่งประกาศล็อกดาวน์เริ่มเดือนสิงหาคม เพียง 1 เดือน ส่วนไทม์ไลน์การโอนเงินเยียวยาเดือนที่ 2 ในกลุ่ม 13 จังหวัดสีแดงเข้มนั้น คาดว่าจะโอนเงินเยียวยาได้ในเดือนตุลาคมนี้ ส่วนกลุ่มผู้ประกันตนมาตรา 33 ใน 9 ประเภทกิจการที่ได้รับผลกระทบ ซึ่งใน 13 จังหวัดสีแดงเข้มก็ได้รับผลกระทบจากการล็อกดาวน์และประกาศเคอร์ฟิว เป็นเวลา 2 ดือนเช่นกันนั้น กระทรวงแรงงานเตรียมนำเสนอ ครม. ในสัปดาห์หน้า เพื่อขอความเห็นชอบกรอบวงเงินเยียวยาเพิ่มอีก 2,500 บาทต่อคนต่อเดือน